
REFERAT DE APROBARE
privind aprobarea documentației tehnico – economice faza PT , a indicatorilor tehnico-economici și a devizului general faza PT pentru obiectivul de investiții 

,,Reabilitare și modernizare Parc Dragalina în Municipiul Drobeta Turnu Severin”
UAT Municipiul  Drobeta Turnu Severin a obtinut finantare prin Programul Operational Regional Sud Vest Oltenia pentru reabilitarea si modernizarea Parcului Dragalina care aparține domeniului public al Municipiului Drobeta Turnu Severin. 
Parcul Dragalina aparține domeniului public al Municipiului Drobeta Turnu Severin, are o suprafață de 22.225.20 mp și este identificat în Cartea funciară cu nr. 61746. 

În baza contractului de proiectare si executie lucrari  nr. 46109/28.11.2024 incheiat cu Asocierea  Oltenia Garden, Yardaman, ACG Construction & Projects, Kalans Concept  a fost elaborată documentația tehnico economică faza Proiect Tehnic conform HG 907/2016 actualizata privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, prin care au fost detaliate categoriile de lucrări necesare reabilitării și modernizării Parcului Dragalina.

Lucrările de reabilitare și modernizare se vor limita la amenajarea acceselor, toaletarea vegetației existente, amenajarea spațiului verde, plantare de arbusti si copaci, refacerea aleilor și crearea de trasee destinate promenadelor, dotarea cu mobilier urban, realizarea unei rețele de irigații si realizarea unui sistem de iluminat.

Având în vedere cele expuse anterior, în conformitate cu prevederile:

-        art. 5, alin. (1) lit. b) și alin. (4), art. 7 alin ( 6) și art.10 alin. (4) din HG nr 907 / 2016 (actualizată) privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice;

-
art. 41, art.44, art.45 din Legea 273/2006 privind finanțele publice locale, actualizată; 

-
prevederile art. 84, art.129, alin.(1) și alin.(2) lit.(b), alin.(4) lit.(d), art.139 alin.(1) și  alin. (3) lit.(a),  și art. 196, alin.(1) lit. (a) din Codul Administrativ aprobat prin OUG nr.57 din 3 iulie 2019 ,

vă supunem spre analiză, dezbatere și aprobarea documentației tehnico-economice faza PT,  indicatorii tehnico-economici și devizul general faza PT pentru obiectivul de investiții ,,Reabilitare si modernizare Parcul Dragalina in Municipiul Drobeta Turnu Severin”.

Se atașează prezentului referat  Anexa nr. 1 - indicatorii tehnico-economici faza PT si  Anexa nr. 2 - Deviz general faza PT al obiectivului de investiții mentionat .
INITIATOR,
PRIMAR,

SCRECIU MARIUS VASILE

